
Broj:  11-19-3987-UP-1/21                                                                        N  A  C  R  T                                            
Bihać, _____________ godine
11/5
11/5-1
Ministarstvo za građenje, prostorno uređenje i zaštitu okoliša Unsko-sanskog kantona, rješavajući po zahtjevu operatora d.o.o. „EURO - ANDI” za izdavanje okolišne dozvole, temeljem člana 89. i 93. Zakona o zaštiti okoliša („Službene novine Federacije BiH“, br. 15/21), člana 4. tačka d). Pravilnika o izdavanju okolinske dozvole za pogone i postrojenja i druge planirane aktivnosti koje mogu značajno uticati na okoliš („Službeni glasnik USK-a“, br. 18/07, 5/08, 8/21) i člana 200. Zakona o upravnom postupku („Službene novine Federacije BiH“, br. 2/98 i 38/09), d o n o s i:
 R J E Š E NJ E
o okolišnoj dozvoli

1. Izdaje se okolišna dozvola operatoru d.o.o. „EURO-ANDI ” za poslovni objekat – postrojenje za proizvodnju betona koji se nalazi u Velikoj Kladuši, na adresi I Muslimanske brigade bb na nekretnini označenoj kao k.č. br.250/1 k.o. Velika Kladuša, godišnjeg kapaciteta obrade 30 m3/ h.   
2.  Aktivnosti i tehnološki opis rada za koje se izdaje okolišna dozvola

Betonara je montažno postrojenje za proizvodnju svježe betonske mase koja se dalje kamionima – mikserima prevozi do gradilišta krajnjih korisnika. Izgrađena je kao zasebna konstruktivna cjelina, izgrađena od čeličnih elemenata , temeljena na betonskim temeljima koju karakterizira mogućnost brže montaže i demontaže. Predmetno postrojenje je orjentirano na proizvodnju betona koji se plasira na tržište pravnim i fizičkim licima.

2.1.    Opis postrojenja za proizvodnju betona


   Pogon za proizvodnju betona se sastoji od sljedećih objekata:

1. glavni objekat

· postrojenje za proizvodnju betona

2. pomoćni objekat

· otvoreno skladište sirovina


2.2.Opis tehnološkog postupka


Proces proizvodnje betona zasniva se na četiri osnovne faze i to: boksovi sa frakcijom agregata  od 0-4 mm, boksovi sa frakcijom agregata  od 4-8 mm, boksovi sa frakcijom agregata  od 8-16 mm  i boksovi sa frakcijom agregata  od 16-32 mm. 

Sam tok odvijanja tehnološkog procesa proizvodnje betona se sastoji od sljedećih aktivnosti:

· priprema i skladištenje agregata,

· proizvodnja betona.


Kao sirovine koriste se sljedeće materije:

· kameni agregat,

· cement,

· voda, 

· aditivi i


Proces proizvodnje betona se izvodi u tri osnovne faze:

· faza punjenja,

· faza miješanja sastojaka i

· faza pražnjenja betona u auto - miješalice.


U postrojenju je instalirana automatska betonara sa mogućnošću upravljanja ručnim putem. Agregat koji se nalazi u zrnastoj formi, skladišti se u betonskim boksovima-zvijezdama sa različitim granulacijama. Doziranje svih komponenti se vrši preko vaga, a prema utvrđenim recepturama. Betonara je tip BK-30, kapaciteta 30 m³/h.

3.Opće obaveze operatora u vezi sa zaštitom okoliša

Operator „Euro-Andi“ d.o.o. Velika Kladuša  je u obavezi da u svrhu kompletne zaštite okoliša od štetnih uticaja djelatnosti koje se obavljaju u postrojenju za proizvodnju betona, koja se nalazi u ulici I Muslimanske brigade bb, Velika Kladuša osigura da postrojenje funkcioniše na način da se poštuju opći uslovi zaštite okoliša tako da se:

· ne ugrožava zdravlje ljudi, ostvaruje povoljno stanje flore i faune, ne dovede do gubitka staništa koji se nalaze na području uticaja postrojenja ili okoliša zbog emisija supstanci, buke, mirisa, vibracija ili toplote, saobraćaja ili od postrojenja;

· poduzmu sve odgovarajuće preventivne mjere za sprječavanje zagađenja i ne prouzrokuju zagađenje iznad graničnih emisija;

· izbjegava stvaranje otpada, njegova količina svodi na najmanju moguću mjeru, stvoreni otpad ponovo koristi, reciklira ili odlaže na način da se izbjegne i smanji negativan uticaj na okoliš;

· efikasno koriste energetski i prirodni resursi;

· poduzmu mjere za sprječavanje nesreća i ograničavanje njihovih posljedica i 

· poduzmu mjere nakon prestanka rada postrojenja  za  izbjegavanje rizika od zagađenja i za povrat lokacije na kojoj se nalazi postrojenje u zakonom propisano stanje okoliša.

4.Mjere zaštite okoliša koje je operator dužan izvršavati u toku rada objekta  

4.1.Mjere za sprečavanje i minimiziranje emisija u zrak

· u skladu sa Zakonom o zaštiti zraka (“Službene novine Federacije BiH”, broj 33/03, 4/10) i podzakonskim propisima donesenim na osnovu istog,  emisije zagađujućih materija  u zrak koje se budu javljale u toku rada postrojenja smanjiti na najmanju moguću mjeru tako da granične vrijednosti emisija ne budu prekoračene, 

· zaštitu zraka od prekomjernog zagađivanja čvrstim česticama (prašinom) treba preduzimati i provoditi na izvorima emisija zagađivača zraka,

· redovno vršiti mjerenja emisije prašine pri radnim uvjetima,

· kontrolisati podizanje prašine redovno vlažeći manipulativne površine, transportne puteve, skladište agregata naročito u vrijeme prijema sirovine, koristiti sistem za raspršivanje vode,

· koristiti zatvoreni sistem uskladištenja cementa sa sistemom otprašivanja pomoću vrećastih filtera,

· silos za cement mora imati filter kako bi se emisija cementne prašine pri pneumatskim pretakanjima svela na minimum,

· za vrijeme jačeg vjetra ne obavljati operacije rada pri kojima se razvija i širi prašina, 

· vozila koja prevoze najsitnije frakcije obavezno prekriti ceradom i u sušnom periodu vlažiti,

· redovno održavati i tehnički kontrolisati opremu i mehanizaciju,

· redovno mijenjati filtere na silosima za cement,

· radnici trebaju koristiti zaštitnu opremu pri radu koja sprečava udisanje prašine,

· ukoliko nastane kvar na filteru i sistemu za otprašivanje, tehnološki postupak betonare se mora obustaviti dok se sistem za otprašivanje ne osposobi,

· organizacija sistema ulaza-izlaza i kretanje svih vrsta vozila treba  biti ostvarena  uz uvažavanje pretpostavki što manjeg stvaranja i uzvitlavanja prašine, ali i smanjenja drugih negativnih uticaja koje nose motorna vozila kao što su: emisije prašine, emisije gasova, buka itd.

· izvršiti postavljanje saobraćajnih znakova i insistiranje na njihovom poštivanju, kojima se vrši strogo ograničenje brzine kretanja vozila, kao i nepotrebno zadržavanje vozila u krugu separacije,

· transport unutar kruga betonare organizovati na način kojim se vrši maksimalno smanjenje dužine puteva kojima se vozila kreću unutar radnog kruga,

· radne površine koje su asfaltirane ili betonirane, redovno treba prati odnosno čistiti od nataložene prašine, ulja i drugih nečistoća što značajno doprinosi smanjenju emisija prašine u zrak i prekomjernog raznošenja rasutih ulja ili drugih nečistoća oborinskih voda,

· efikasno i propisno održavanje tehnološke opreme postrojenja za proizvodnju betona veoma značajno doprinosi smanjenju nastanka i disperzije mineralne prašine, značajno se smanjuje količina taloga, maziva i goriva koja dospijevaju u taložnik, a time se ukupno doprinosi efikasnosti mjera zaštite životne sredine,

· za vozila koja imaju zaprljane pneumatike, po potrebi organizovati pranje točkova na ulazu/izlazu iz kruga betonare,

· sve površine na kojima se manipuliše sa vozilima treba da su asfaltirane ili betonirane što doprinosi smanjenju emisija prašine, smanjenje buke koja se povećava pri kretanju vozila neasfaltiranim površinama kao i smanjenju mogućnosti curenja i razlivanja naftnih derivata i zagađenja tla i podzemnih voda,

· uraditi zaštitni zeleni pojas u višespratnim zasadima radi sprečavanja širenja prašine koja nastaje u krugu pogona.

4.2.Mjere za sprečavanje i minimiziranje negativnog uticaja otpadnih voda

·  ispoštovati uvjete koji su postavljeni u Rješenju o vodnoj dozvoli broj: 06/1-21/3-593/21 od 6.7.2021. godine, izdano od strane Općinskog načelnika Općine Velika Kladuša,

· ispoštovati uvjete koji su postavljeni u Rješenju o vodnoj dozvoli  broj: UP-1/25-3-40-002-9/20 od 17.6.2020. godine, izdano od strane „Agencije za vodno područje rijeke Save“ Sarajevo, 

· koristiti zatvoreni sistem vode (otpadna-reciklirana voda, voda prilikom pranja vozila i same betonare se sakuplja u bazen i upotrebljava se kao tehnološka voda za proizvodnju betona),

· ugraditi separator ulja i masti i preko njega voditi svu oborinsku vodu sa manipulativnih površina i pranja točkova transportnih vozila,

· zauljene otpadne vode se moraju odvoditi sistemom, odnosno obodnim kanalima do separatora, te prečišćene ispuštati u recipijent,

· separator mora stalno biti u funkcionalnom stanju, što podrazumijeva redovan pregled i održavanje,

· monitoring otpadnih voda na izlazu iz separatora obavljati redovno i u skladu sa Uredbom o uslovima ispuštanja otpadnih voda u okoliš i sistem javne kanalizacije (“Službene novine F BiH”, broj: 26/20), broj uzoraka prilagoditi prema potrebama,

· sanitarno-fekalne otpadne vode koje nastaju pri predmetnom objektu odvoditi u septičku jamu, koja treba biti nepropusna, bez ispusta i preljeva, kako bi se spriječilo ispuštanje otpadnih voda na okolno zemljište, saobraćajnice i druge površine u okruženju,

· septička jama se mora redovno održavati i prazniti od strane ovlaštenog komunalnog preduzeća sa kojim operator ima sklopljen ugovor,

· mjere zaštite od hemijskih onečišćenja (naftnih derivata, masti i ulja) treba osigurati tako da se u krugu pogona mogu vršiti manje tehničke popravke koje se izvode na vodonepropusnoj podlozi,

· ukoliko dođe do prolijevanja nafte i ulja, osigurati sredstva za upijanje naftnih derivata, piljevinu i sl.,

· tokom rada koristiti tehnički ispravne radne strojeve, postrojenja i vozila, tako da ne dolazi do curenja goriva i maziva.


4.3.Mjere za upravljanje otpadom  

-
       otpad koji nastaje u predmetnom pogonu mora se selektivno odvajati i predati ovlaštenom operatoru na dalje zbrinjavanje, za sakupljanje pojedinih komponenti otpada, pridržavati se mjera za upravljanje otpadom iz Plana upravljanja otpadom,

-


ulja i maziva za postrojenja, kao i aditive za beton koristiti racionalno i da se spriječi njihovo nekontrolisano prosipanje,

-           opasni otpad (staro motorno ulje, zauljene krpe, ambalažu, akumulatore, baterije isl.) odlagati u posebno označene posude ili spremnike, skladištiti na nepropusnoj površini i predati ovlaštenom sakupljaču,

-
       kontejner za odlaganje otpada mora biti natkriven i smješten na vodonepropusnoj površini i redovno prazniti od strane komunalnog preduzeća.

            -           ambalažni otpad koji nastaje u pogonu potrebno je selektivno prikupljati i predati  ovlaštenim sakupljačima i distributerima, 


            -
       za zbrinjavanje svih vrsta otpada, posebno opasnog obezbijediti ugovore sa  ovlaštenim preduzećima,        

            -        Operator, kao proizvođač otpada, obavezan je poštivati odredbe i postupati  u skladu sa Uredbom o informacionom sistemu upravljanja otpadom („Službene novine F BiH“, broj: 97/18) u pogledu izvještavanja ukoliko raspolaže količinama otpada koje podliježu istom.

4.4.Mjere za sprječavanje i minimiziranje negativnog uticaja na tlo

· ukoliko dođe do prolijevanja nafte i ulja odmah izvršiti njihovo prikupljanje absorbentom-upijajućim sredstvom, sakupljeno gorivo i ulje sa posutim materijalom i odstranjeno zagađeno tlo odstranjuje se i deponuje na vodonepropusnu površinu na odlagalištu. 


4.5.  Uvjeti zaštite od štetnog djelovanja buke i ostalo

-
        buka koja nastaje u predmetnom pogonu mora biti u granicama dozvoljenim za tu vrstu djelatnosti i ne smije prelaziti granice koje su propisane Zakonom o zaštiti od buke USK-a („Službeni glasnik USK-a”, broj: 3/13), 

·         redovno održavati i pravovremeno mijenjati dotrajala transportna vozila,

· planski provjeravati ispravnost opreme i strojeva, tj. vršiti redovno održavanje i tehničke kontrole,

-           ograničiti brzinu kretanja transportnih vozila na max 40 km/h.


4.6.Mjere za sprječavanje širenja i uništavanje korovske biljne vrste ambrozije

U skladu sa Akcionim planom za upoznavanje javnosti, uništavanje i suzbijanje širenja ambrozije na području F BiH, te Odlukom o mjerama za sprječavanje širenja i uništavanje korovske biljne vrste ambrozije, ukoliko se u okviru parcele na kojoj se nalazi postrojenje za proizvodnju betona pojavi korovska biljka ambrozija dužni ste primjeniti neku od mjera za sprječavanje širenja i uništavanje korovske biljne vrste ambrozije.

Mjere koje se primjenjuju u slučaju pojave  korovske biljne vrste ambrozije mogu biti mehaničke i agrotehničke. Od mehaničkih mjera za preporuku je pravovremeno uništavanje ove biljke košenjem ili čupanjem, spaljivanjem uništenog bilja u cilju sprječavanja njenog cvjetanja i plodonošenja, kao i sjetvom kvalitetne trave čistog sjemena. Agrotehničke mjere podrazumijevaju zaoravanje, tanjiranje, kopanje i pljevljenje. Uništavanje ambrozije se naročito vrši tokom vegetacijske sezone, u više navrata, u periodu od aprila do kraja juna prije fenološke faze cvjetanja.


5.Granične vrijednosti za buku


Dozvoljeni nivo buke u poslovnom području na osnovu Zakona o zaštiti od buke USK-a („Službeni glasnik USK-a”, broj: 3/13):

	Namjena područja

(zona)
	Najviši dozvoljeni nivoi (dBA)

	VI Industrijsko, skladišno, servisno i saobraćajno područje bez stanovanja
	Ekvivalentni nivoi Leq
	Vršni nivo

	
	dan
	noć
	L1

	
	70
	70
	85


6.Granična vrijednost kvalitete zraka

Na osnovu Pravilnika o načinu vršenja monitoringa kvaliteta zraka i definiranju vrsta zagađujućih materija, graničnih vrijednosti i drugih standarda kvaliteta zraka („Službene novine Federacije BiH“, broj: 1/12) maksimalne dozvoljene vrijednosti za lebdeće čestice i sediment (taložni prah) su:

	Zagađujuća materija
	Period uzorkovanja
	Granična prosječna godišnja vrijednost
	Granična visoka vrijednost

	LČ10
	24 sata
	50
	100(mg/m³)

	ULČ
	24 sata
	150
	350 (mg/m³)

	Taložni prah-ukupno
	Jedan mjesec
	200 (mg/m²d)
	350 g/m²d)


7.Monitoring

	Medij
	Parametar
	Mjesto mjerenja
	Učestalost

	Zrak
	LČ10 (µg/m³)
	Na graničnim područjima pogona prema susjednim parcelama
	Jednom godišnje

	Zrak
	Taložni prah (mg/m²d)
	Na graničnim područjima pogona prema susjednim parcelama
	Jednom godišnje

	Voda
	Monitoring kvaliteta i kvantiteta otpadnih voda 
	Ispust iz taložnika
	U skladu sa Uredbom o uvjetima ispuštanja otpadnih voda u okoliš i sisteme javne kanalizacije

	Buka
	Ispitivanje nivoa buke na okolinu
	Kod najbližeg stambenog objekta
	Jednom u tri godine ili po potrebi i ranije/prijavi građana

	Otpad
	Količine proizvedenog otpada od sirovina
	Na lokaciji pogona
	Kontinuirano


2. U skladu sa članom 93. stav (1) Zakona o zaštiti okoliša Federacije BiH („Službene novine Federacije BiH“, 15/21),  okolišna dozvola se izdaje na period od pet (5) godina.
3.  Operater je dužan pridržavati se obaveza nakon pribavljene okolinske dozvole a sve u skladu sa odredbom člana 91. Zakona o zaštiti okoliša („Službene novine F BiH“, broj: 15/21)  te izvještavati ovo Ministarstvo o prikupljenim podacima na način kako je to propisano odredbama Pravilnika o registrima postrojenja i zagađivanjima („Službene novine Federacije BiH“, broj 82/07). Izvještaji trebaju biti poslani do 30.06. tekuće godine za prethodnu godinu izvještavanja.
O b r a z l o ž e n j e

Dana 05.04.2021. godine d.o.o. „EURO-ANDI” obratio se ovom Ministrstvu sa zahtjevom za izdavanje okolišne dozvole poslovni objekat – postrojenje za proizvodnju betona koji se nalazi u Velikoj Kladuši, na adresi I Muslimanske brigade bb na nekretnini označenoj kao k.č. br.250/1 k.o. Velika Kladuša, godišnjeg kapaciteta obrade 30 m3/ h.   

Uz zahtjev je dostavljeno slijedeće:

· Zahtjev za okolišnu dozvolu sa tehničkim opisom  u digitalnom i printanom obliku  sa popratnom dokumentacijom izrađen od strane operatora;
· Izvještaj o mjerenju nivoa okolinske buke na lokaciji betonare „Grupex“ d.d. Velika Kladuša izrađen od strane „Inspekt – RGH“ d.o.o. Sarajevo  broj: 99-3/16 od 18.08.2016. godine;

· Izvještaj o koncentraciji prašine- lebdećih čestica (PM 10) i ukupnih lebdećih čestica na lokaciji betonare „Grupex“ d.d. Velika Kladuša izrađen od strane „Inspekt – RGH“ d.o.o. Sarajevo  broj: 19-4/16 od 23.06.2016. godine;
· Izvještaj o monotoringu klaliteta i kvantiteta otpadnih voda pogona za proizvodnju betona „Grupex“ d.d. Velika Kladuša izrađen od strane „Inspekt – RGH“ d.o.o. Sarajevo  broj:657/16 od 15.06.2016. godine;

· Izvještaj o mjerenju koncentracije  taložnog praha na lokaciji betonare „Grupex“ d.d. Velika Kladuša izrađen od strane „Inspekt – RGH“ d.o.o. Sarajevo  broj: 17-5/16 od 16.08.2016. godine
· Izvještaj o mjerenju koncentracije  taložnog praha na lokaciji betonare „Grupex“ d.d. Velika Kladuša izrađen od strane „Inspekt – RGH“ d.o.o. Sarajevo  broj: 22-5/17 od 15.08.2017. godine;

· Izvještaj o mjerenju nivoa okolinske buke na lokaciji betonare „Grupex“ d.d. Velika Kladuša izrađen od strane „Inspekt – RGH“ d.o.o. Sarajevo  broj: 110-3/17 od 21.07.2017. godine;

· Izvještaj o koncentraciji prašine- lebdećih čestica (PM 10) i ukupnih lebdećih čestica na lokaciji betonare „Grupex“ d.d. Velika Kladuša izrađen od strane „Inspekt – RGH“ d.o.o. Sarajevo  broj: 29-4/17 od 21.07.2017. godine;
· Izvještaj o monotoringu klaliteta i kvantiteta otpadnih voda pogona za proizvodnju betona „Grupex“ d.d. Velika Kladuša izrađen od strane „Inspekt – RGH“ d.o.o. Sarajevo  broj:609/17 od 15.06.2017. godine;

· Izvještaj o mjerenju taložnog praha i lebdeće prašine „Euro-Andi“ d.o.o. Velika Kladuša izrađen od strane „TQM“ d.o.o. Lukavac  broj: 6-458/19 od 22.11.2019. godine;

· Izvještaj o monotoringu klaliteta i kvantiteta otpadnih voda „Euro-Andi“ d.o.o. Velika Kladuša izrađen od strane „TQM“ d.o.o. Lukavac  broj: 7-576/19 od 22.11.2019. godine;

· Izvještaj o mjerenju nivoa okolinske buke izrađen od strane „TQM“ d.o.o. Lukavac  broj: 6-564-4648/20 od 30.12.2020. godine;

· Izvještaj o monotoringu kvaliteta i kvantiteta otpadnih voda „Euro-Andi“ d.o.o. Velika Kladuša izrađen od strane „TQM“ d.o.o. Lukavac  broj: 7-301-2289/20 od 14.07.2020. godine;

· Informacija o ocjenjivanju kvaliteta zraka broj: 6-345-2508/20 od 30.07.2020. izrađen od „TQM“ d.o.o. Lukavac;
Postupajući po podnešenom zahtjevu ovo Ministarstvo je izvršilo uvid u dostavljenu dokumentaciju te  primjenom odredbe člana 89. i 93. Zakona o zaštiti okoliša („Službene novine Federacije BiH“, br. 15/21) i člana 2. i 4. Pravilnika o izdavanju okolinske dozvole za pogone i postrojenja i druge planirane aktivnosti koje mogu značajno uticati na okoliš („Službeni glasnik USK-a“, br. 18/07,5/08 i 8/21), utvrdilo da je prema dostavljenim tehničkim svojstvima nadležno za izdavanje okolišne dozvole.
Analizom dostavljene dokumentacije Ministarstvo je utvrdilo da podnešeni zahtjev sadrži određene nedostatke odnosno uz isti nije dostavljena sva potrebna dokumentacija, slijedom čega je aktom broj: 11-19-3987-UP-1/21 od 15.04.2021. godine tražilo dopunu zahtjeva, i to: 
a)
Dopunu podatka o podnosiocu zahtjeva: naziv i sjedište operatera, ime odgovornog lica, broj telefona i e mail adresa;

b)
Pravosnažan vodni akt za sanitarne otpadne vode;

c)
Pravosnažno odobrenje za građenje ili upotrebnu dozvolu za predmetni objekat;

d)
Tačnu lokaciju pogona/postrojenje navodeći adresu i katastarsku oznaku nekretnine  uz kopiju katastarskog plana ne stariju od 6 mjeseci;

e)
Uvjerenje nadležne porezne uprave da nema neizmirenih novčanih obaveza za kazne izrečene zbog učinjenih prekršaja u oblasti okoliša;

f)
Uz zahtjev je bilo potrebno priložiti dokumentaciju koja sadrži slijedeće podatke:

-
Opis pogona/postrojenja (plan, opis pogona i postrojenja, tehnički opis rada, kapacitet postrojenja i sl)

-
Opis osnovnih i pomoćnih sirovina, ostalih materijala i energije koja se koristi ili koju proizvodi pogon i postrojenje;

-
Opis stanja lokacije pogona/postrojenja;

-
Opis izvora emisija, priroda i količine emisija iz pogona/postrojenja u okoliš (zrak, voda, tlo) tj. izvještaja o nultom stanju, kao i identifikaciju znatnih uticaja na okoliš;

-
Opis predloženih mjera, tehnologija i drugih tehnika za sprečavanje ili ukoliko to nije moguće, smanjenje emisija iz postrojenja;

-
Opis mjera za za sprečavanje produkcije otpada kao i za povrat korisnog materijala iz otpada koji poducira postrojenje

-
Opis ostalih mjera radi usklađivanja sa osnovnim obavezama operatera, posebno mjera nakon zatvaranje ili rušenja postrojenja;

-
Opis planiranih mjera za smanjenje emisija i opis planiranog monitoringa;

-
Netehnički rezime; 

-
Plan upravljanja otpadom; 

-
Odluku o imenovanju odgovornog lica za poslove upravljanja otpadom u skladu sa odredbom člana 17. Zakona o upravljanju otpadom („Službeni glasnik USK-a, broj:4/12 i 8/14) – orginal;

-
Izvještaj o stanju sigurnosti i/ili Plan za sprečavanje nesreća većih razmjera, ukoliko se radi o pogonu ili postrojenju koje može izaivati nesreću večih razmjera;

Takođe podnosilac operator je upoznat da se u  skladu sa odredbom člana 86. tačka.1.Zakona o zaštiti okoliša(„Službene novine F BiH“, broj: 15/21) zahtjev za izdavanje okolišne dozvole podnosi ovom Ministarstvu u jednom primjerku u pisanoj formi i jednom primjerku na elektronskom mediju za pohranu podataka, te da u  skladu sa odredbom člana 86. tačka.5.Zakona o zaštiti okoliša(„Službene novine F BiH“, broj: 15/21) zahtjev za izdavanje okolišne dozvole izrađuje pravno lice registrirano za tu djelatnost.
Postupajući po zahtjevu ovog Ministarstva, operater je u dopunio spis predmeta potrebnom dokumentacijom odnosno ovjerenim pismenim obrazloženjem za stavke u kojima je zahtjev bio nedorečen ili nejasan.
Nakon što je podneseni zahtjev dopunjen, kompletiran pristupilo se provođenju dokaznog postupka. U upravnom postupku koji je predhodio donošenju ovog rješenja izvršen je uvid u svu dostavljenu i pribavljenu dokumentaciju, objavljen je javni poziv za učešće javnosti, izvršen je inspekcijski pregled postrojenja te je ocjenom svih dostavljenih i pribavljenih dokaza utvrđeno slijedeće:
- uvidom u dostavljene podatke novog katastarskog premjera za katastarsku općinu Velika Kladuša utvrđeno je da je „Grupex“ d.o.o. upisan kao posjednik nekretnine označene kao 2350/1. U spisu predmeta dostavljen je Ugovor o kupoprodaji od 02.10.2018. godine zaključen između prodavca „Grupex“ d.o.o i „Euro- Andi“ d.o.o.Velika Kladuša kao kupca, utvrđeno je da prodavac prodaje a kupac kupuje betonaru BK 30.

- uvidom u Izvod iz Urbanističkog plana broj: 03/1-19/5-428/20 od 29.03.2021. godine utvrđeno je da se predmetne nekretnina nalazi u zoni „industrija- rad u široj zoni“ , u istom aktu navedeno je da je isti neprimjenjiv sukladno aktu ovog Ministarstva broj: 11-23-1529-2/14 od 20.02.2014. godine, budući da je u pitanju dio  postrojenja koje je već posjedovalo okolišnu dozvolu izdatu od strane Federalnog ministarstva okoliša i turizma broj: UPI-05-2-23-11-160-1/15 od 16.05.2016. godine, a okolišnom dozvolom ne uređuju se urbanističko-tehnički niti imovinsko- pravni odnosi, niti daje pravo poduzimanja bilo kakvih građevinskih zahvata u prostoru već okolišni uvjeti, kojima se određuju uticaji postrojenja na okoliš, ova činjenica ne utiče na drugačije rješavanje ove stvari. Posebno iz razloga što je operator dostavio Rješenje  Sekreterijata za urbanizam i komunalne poslove općine Velika Kladuša broj: 03/1-361-24/79 od 23.07.1979 godine kojim se daje posebno odobrenje za građenje pravnom predniku operatora odnosno „Grupeksu“ Velika Kladuša i Rješenje Opštinskog sekreterijata za prostorno uređenje i stambeno komunalne poslove broj: 04/1-360-63/81 od 26.09.1981. godine kojim se daje odobrenje za upotrebu tvornice armirano betenskih i prenapregnutih  konstrukcije „Grpeksa“ Velika Kladuša.
- - uvidom u Rješenje „Agencije za vodno područje rijeke Save“ Sarajevo broj: UP-I/25-3-40-002-9/20 od 17.06.2020. godine utvrđeno je da se istom daje vodna dozvola za ispuštanje tehnoloških otpadnih voda a aktivnosti koje mogu imati specifičan uticaj na vode.
- uvidom u Rješenje Općine Velika Kladuša, broj: 06/1-21/3-593/21 od 06.07.2021. godine utvrđeno je da je istim data vodna suglasnost za zahvatanje i ispuštanje sanitarnih otpadnih voda.
-  Uvidom u Rješenje o okolišnoj dozvoli broj: UPI 05-2-23-11-160-1/15 od 16.05.2016. godine izdato od strane Federalnog ministarstva okoliša i turizma  utvrđeno je da je operator već posjedovao okolišnu dozvolu izdanu na period od  5 (pet) godina koja je glasila na „Grupex“ d.d. Velika Kladuša i odnosi se za postrojenje za preradu dolomita i proizvodnju armiranobetonskih proizvoa u sklopu kojeg je bila i betonora,većeg kapaciteta od postrojenja koje je predmet ovog zahtjeva.  Slijedom čega je ovo Ministarstvo uputilo akt broj: 11-19-3987-UP-1/21 od 15.04.2021. godine, Kantonalnoj upravi za inspekcijske poslove, inspektoru za zaštitu okoliša kojim je zatraženo da se izvrši inspekcijski nadzor, te obavijesti Ministarstvo o rezultatima izvršenog inspekcijskog nadzora. Dana 24.05.2021.godine Kantonalna uprava za inspekcijske poslove dostavila je ovom Ministarstvu Zapisnik o izvršenom inspekcijskom nadzoru kod operatora d.o.o. „Euroandi“ PJ Eurobeton broj: UP-1-17-19-0090/21-1031-P-1031-001-P od 18.05.2021. godine. Prema dostavljenom nalazu operater ispunjava sve uvjete propisane okolišnom dovolom i dostavlja sve potrebne izvještaje, o čemu su kao dokaz i dostavljeni izvještaji navedeni u uvodnom dijelu ovog rješenja.
 Predmet ovog upravnog postupka je utvrđivanje okolišnih uvjeta za postrojenje za proizvodnju betona kapaciteta koji su u nadležnosti ovog Ministarstva shodno odredbama Pravilnika o izdavanju okolinske dozvole za pogone i postrojenja i druge planirane aktivnosti koje mogu značajno uticati na okoliš („Službeni glasnik USK-a“, br. 18/07,5/08 i 8/21), slijedom čega u ovoj upravnoj stvari nisu posebno razmatrani dostavljeni izvještaji koje je nadležni inspektor ocjenio urednim. Okolišnim uvjetima datim u ovom rješenju utvrđeni su i elementi monotoringa te je operator sukladno izdatim okolišnim uvjetima u obavezi vršiti redovan monotoring i dostavljati izvještae  istom na načim kako je to i propisano dispozitivom ovog rješenja. 
- Operator je sačinio Plan upravljanja otpadom i imenovao odgovorno lice za poslove upravljanja otpadom odlukom društva od 19.04.2021. godine broj:21/21  u skladu sa odredbom člana 17. Zakona o upravljanju otpadom („Službeni glasnik USK-a“, broj: 04/12) Odlukom od 01.04.2021. godine.
 
 -  Postupajući  u skladu sa odredbom člana 88. Zakona o zaštiti okoliša („Službene novine Federacije BiH“, br.15/21) Ministarstvo za građenje, prostorno uređenje i zaštitu okoliša  je u suradnji sa investitorom osiguralo učešće javnosti u postupku izdavanja okolišne dozvole za predmetni objekat. Poziv za učešće javnosti u postupku izdavanja okolišne dozvole objavljen je u sedmičnim novinama dana 01.10.2021.godine i web stranici Vlade Unsko-sanskog kantona. U zakonom ostavljenom roku nije dostavljena niti jedna primjedba ni sugestija.

U skladu sa odredbom člana 88. stav 5. Nacrt rješenja o okolišnoj dozvoli objaviće se    na web stranici ovog Ministarstva odnosno Vlade Unsko-sanskog kantona. Rok za dostavu sugestija i mišljenja na nacrt rješenja je 8 dana od dana objave. 
Na osnovu ovako provedenog upravnog postupka i izvršenog uvida u sve naprijed pobrojane akte Ministarstvo je pristupilo izradi uvjeta za izdavanje rješenja o okolišnoj dozvoli za operatora d.o.o. „Euro-Andi“  a kako je to i opisano u dispozitivu ovog rješenja.
Operator je u obavezi  u radu pogona postupati u skladu sa propisanim uvjetima datim u dispozitivu ovog rješenja te poštivati mjere planirane za monotoring i o svom radu dostaviti izvještaje sačinjene od strane ovlaštenog pravnog lica.

Operater „Euro-Andi“ d.o.o je dužan izvještavati ovo Ministarstvo o prikupljenim podacima na način kako je to propisano odredbama Pravilnika o registrima postrojenja i zagađivanjima („Službene novine Federacije BiH“, broj 82/07). Izvještaji trebaju biti poslani do 30.06. tekuće godine za prethodnu godinu izvještavanja.
Odredbom člana 93. stav (1) Zakona o zaštiti okoliša („Službene novine Federacije BiH“, 15/21), određeno je da se okolišna dozvola izdaje na period od 5 (pet) godina. 
Na osnovu naprijed navedenog upravnog postupka, ocjenom svih priloženih i prikupljenih dokaza ovo Ministarstvo je ocjenilo osnovanim podnešeni zahtjev i odlučilo kao u dispozitivu ovog rješenja a primjenom odredbi člana 89. i 93. Zakona o zaštiti okoliša („Službene novine Federacije BiH“, br. 15/21), člana 4. Pravilnika o izdavanju okolinske dozvole za pogone i postrojenja i druge planirane aktivnosti koje mogu značajno uticati na okoliš („Službeni glasnik USK-a“, br. 18/07 ,5/08 i 8/21) i člana 200. Zakona o upravnom postupku („Službene novine Federacije BiH“, br. 2/98 i 38/09).
Investitor je na ime troškova postupka izdavanja okolišne dozvole uplatio iznos od 270,00 KM na račun Budžeta USK-a, a prema Zakonu o administrativnim taksama i tarifi kantonalni administrativni taksa, tarifni broj 69.  - prečišćeni tekst (“Službeni glasnik USK”, broj: 17/16) .
POUKA O PRAVNOM LIJEKU:
Protiv ovog rješenja može se izjaviti žalba Federalnom ministarstvu okoliša i turizma, Sarajevo u roku od 15 dana od dana prijema rješenja. 
Žalba se podnosi pismeno putem ovog Ministarstva, a taksira se sa 10,00 KM kantonalne administrativne takse  koja se uplaćuje na račun Budžeta USK-a broj: 3380002210005877, vrsta prihoda 722121, budžetska organizacija  1901001, a u skladu sa Zakonom o administrativnim taksama i tarifi kantonalnih administrativnih taksa-prečišćeni tekst (“Službeni glasnik USK”, broj: 17/16)
       Voditelj postupka:                                                                  

  Alma Osmićević, dipl. pravnik 

            Uslove izradila:

      Seida Perviz dipl.ing.
Pomoćnik ministra za zaštitu okoliša                                                                                                                                                                                                                                                                                                        

         i komunalne djelatnosti                                                                                                   

       Mersija Talić, dipl.ing.rud         
       Dostaviti:
-  “Euro-Andi“ d.o.o. , ulica:I Muslimanske brigade bb, Velika Kladuša ;
            -    Kantonalni inspektor za zaštitu okoliša;
-   Katastar zagađivača; 

-   a/a.
BOSNA I HERCEGOVINA		     BOSNIA AND HERZEGOVINA


FEDERACIJA BOSNE I HERCEGOVINE		            FEDERATION OF BOSNIA AND HERZEGOVINA


UNSKO – SANSKI  KANTON		            THE UNA – SANA CANTON


MINISTARSTVO ZA GRAĐENJE, PROSTORNO	                	            MINISTRY OF BUILDING, PHYSICAL PLANNING


             UREĐENJE I ZAŠTITU OKOLIŠA	                                                 AND PROTECTION OF ENVIRONMENT.   	

                     M I N I S T A R 


               Adnan Alagić,dipl.ing.građ.

